kardosdrur/scandi-wiki huggingface dataset:
Breaking the Habit

Breaking the Habit er en sang fra nü-metalbandet Linkin Park, fra deres album Meteora. Singlen blev udgivet den 22. juni 2004.

Sange fra 2004
Linkin Park-sange
Songs from the Underground

Songs from the Underground er en EP udgivet af Linkin Park i 2008. Songs from the Underground er en samling af sange, der tidligere kun er udgivet gennem Linkin Parks fanklub, Linkin Park Underground.

EP'en indeholder 8 sange, herunder duetten live fra Projekt Revolution 2008 med Chris Cornell og Chester Bennington, på sangen Hunger Strike.

Tracks 
 Announcement Service Public
 Qwerty
 And One
 Sold My Soul To Yo Mama
 Dedicated
 Hunger Strike (live Projekt Revolution 2008) – Chris Cornell feat. Chester Bennington
 My December (live)
 Part of Me

Linkin Park-album
One Step Closer

"One Step Closer" er en single fra nü-metalbandet Linkin Park, og er det andet spor på deres debutalbum fra 2000, Hybrid Theory. "One Step Closer" har gennem tiderne fået status som en af bandets mest populære sange.

Referencer

Eksterne henvisninger 
 One Stet Closer sangtekst 

Singler fra 2000
Linkin Park
Islandske sætninger

De islandske sætninger deles ligesom dansk i to store klasser, hovedsætninger og bisætninger. En paragraf indledes normalt med en hovedsætning, men ellers bestemmer den derpå brugte konjunktion om det drejer sig om en hoved- eller bisætning. Ordfølgen er meget fri, idet bøjningerne i reglen gør det let at skelne mellem subjekt og objekt. Der gælder dog visse restriktioner. For eksempel forefindes rækkefølgen objekt – subjekt – verbum (OSV, i det hele en sjældenhed blandt verdens sprog) vel kun i poesien, og da kun af systemtvang.

Noter

Kilder 
 
 
 
 
 
 
 
 
 
 
 
 
 
 

Sætninger
Islandske verbalmåder

Der findes seks verbalmåder på islandsk, traditionelt delt i to grupper. De er personalmåderne (indikativ, konjunktiv og imperativ) som bøjes i person og kasusmåderne (participium præsens, participium præteritum og infinitiv) som kan bøjes i kasus. Infinitiven er dog uforanderlig undtagen tre verber, som har både en præsensform og præteritumform (munu, skulu, vilja).

Kilder 
 
 
 
 
 
 
 
 
 
 
 
 
 
 

Verbalmåder
Islandske tider

Islandsk har to simple tider som andre germanske sprog, præsens og præteritum. Efter latinsk mønster regnede man længe med seks sammensatte tider til, men virkeligheden er en del mere kompliceret, da islandsk besidder et antal aspekter i tillæg. Disse er alle sammensatte verbalformer. Se Jón Friðjónsson for en meget udførlig redegørelse.

Kilder 
 
 
 
 
 
 
 
 
 
 
 
 
 
 

Tider
Islandske verbalformer

Islandsk har tre verbalformer, den sædvanlige aktiv og passiv men dertil en mediopassiv som behøver en egen redegørelse.

Det er i øvrigt meget diskutabelt om mediopassiven er en form eller blot en samling af verbalklasser.

Kilder 
 
 
 
 
 
 
 
 
 
 
 
 
 
 

Verbalformer
Rose Bowl

Rose Bowl er et stadion i Pasadena i Californien, USA, der er hjemmebane for både NCAA-klubben UCLA Bruins, og blev bygget til Rose Bowl Game.

Rose Bowl har 5 gange, i 1977, 1980, 1983, 1987 og 1993 været vært for Super Bowl, finalen i NFL-ligaen.

Eksterne henvisninger 

Fodboldstadioner i USA
Stadioner i NFL
Lyby Kirke

Lyby Kirke ligger højt oppe med udsigt over det åbne landskab midt imellem Lyby og Bostrup i Salling i det tidligere Nørre Herred, Viborg Amt. Dets kor og skib er formodentlig opført i 1100-tallet.

Kirken anses i middelalderen for "Sysselkirke" for Sallingsyssel, der omfattede Salling, Mors og Fjends Herreder, og hvis tingsted holdtes på den nærliggende Bostrup Tinghøj.

1375 var tinget blevet forlagt til Lyby kirke, hvor egnens fornemmeste mænd og selvejere med Viborg-bispen i spidsen, prioren i Grinderslev Kloster, præsten i Salling Syssel, 2 riddere og 10 væbnere drøftede landets alvorlige situation, hvor landets indbyggere " - have lidt forfærdelig skade af rov og brand, af kornets ufrugtsommelighed, af fjendernes grumhed, bratdød, fædod og fiskenes formindskelse...". "Thi svor de med oprakte hænder mod himmelen, – at de skulle stadig og aldeles uden svig og skalkhed lægge vind på at forsvare kirkens personers friheder og det, som den tilhørte..."

Eksterne henvisninger 

 Lyby Kirke  hos Nordens Kirker
 Lyby Kirke hos KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Landkreis Neustadt an der Aisch-Bad Windsheim

Landkreis Neustadt an der Aisch-Bad Windsheim (ellerLandkreis Neustadt a.d.Aisch-Bad Windsheim) er en landkreis der ligger i den nordvestlige del af Regierungsbezirk Mittelfranken i den tyske delstat Bayern. 
Nabokreise er mod nord Landkreis Kitzingen og Landkreis Bamberg, mod øst Landkreis Erlangen-Höchstadt, mod syd landkreisene Fürth og Ansbach og mod vest Main-Tauber-Kreis og Landkreis Würzburg i delstaten Baden-Württemberg.

Geografi 
Landkreisen ligger i landskabet Fränkischen Schichtstufenland ved grænsenmellem Steigerwald mod nord, og Naturpark Frankenhöhe mod syd.
Ved Bad Windsheim har floden  Aisch, der er en biflod til Regnitz, sit udspring.

Historie
Området hørte før år 1800 hovedsageligt under Fyrstendømmet Ansbach. I 1810 kom området under Bayern. 

I forbindelse med områdereformen 1. juni 1972 blev der dannet en ny landkreis af de tidligere Neustadt/Aisch, Scheinfeld og Uffenheim (på nær to kommuner) der først hed Landkreis Neustadt an der Aisch, men som i 1973 fik sit dobbeltnavn Landkreis Neustadt an der Aisch-Bad Windsheim.

Byer og kommuner

Kreisen havde   indbyggere pr.    

Kommunesamarbejder, Verwaltungsgemeinschaft
 Burgbernheimmed kommunerne Burgbernheim (Stadt), Gallmersgarten, Illesheim og Marktbergel (Markt)
 Diespeckmed kommunerne Baudenbach (Markt), Diespeck, Gutenstetten og Münchsteinach
 Hagenbüchach-Wilhelmsdorfmed kommunerne Hagenbüchach og Wilhelmsdorf
 Neuhof an der Zennmed kommunerne Neuhof an der Zenn (Markt) og Trautskirchen
 Scheinfeldmed kommunerne Langenfeld, Markt Bibart (Markt), Markt Taschendorf (Markt), Oberscheinfeld (Markt), Scheinfeld (by) og Sugenheim (Markt) 
 Uehlfeldmed kommunerne Dachsbach (Markt), Gerhardshofen og Uehlfeld (Markt) 
 Uffenheimmed kommunerne Ergersheim, Gollhofen, Hemmersheim, Ippesheim (Markt), Markt Nordheim (Markt), Oberickelsheim, Simmershofen, Uffenheim (Stadt) og Weigenheim

Eksterne henvisninger
Kunsthistorisk Museum Wien

Kunsthistorisk Museum Wien i Østrigs hovedstad er et af verdens førende kunsthistoriske museer. Museer ligger centralt på Ringstraße over for Naturhistorisk Museum Wien.

Begge museer blev indviet i 1891 af kejser Franz Joseph 1. Museerne og statuen af Maria Theresia er tegnet af arkitekterne Gottfried Semper og Karl von Hasenauer.

Museet besøges af omkring 1,7 mio. gæster årligt og er dermed et af Østrigs mest besøgte.

Udstilling 
Mellem de to bygninger står en stor statue af Maria Theresia siddende på sin trone. Museet har bl.a. værker af:

 Rogier van der Weyden
 Hans Memling
 Jan van Eyck
 Pieter Bruegel den Ældre
 Peter Paul Rubens
 Anthonis van Dyck
 Pieter de Hooch
 Gerard ter Borch
 Jacob van Ruisdal
 Rembrandt van Rijn
 Johannes Vermeer
 Tizian
 Giovanni Bellini
 Tintoretto
 Giuseppe Arcimboldo
 Annibale Carracci
 Caravaggio
 Jean Fouquet
 Nicolas Poussin
 Thomas Gainsborough
 Joshua Reynolds
 Thomas Lawrence
 Albrecht Dürer
 Lucas Cranach den Ældre
 Hans Holbein den Yngre
 Diego Velázquez

Blandt museets øvrige genstande er en rustning fremstillet af Konrad Seusenhofer til kejser Maximilian 1. barnebarn, den senere Karl 5..

Referencer

Eksterne henvisninger 

 Kunsthistorisches Museum 

Bygninger, konstruktioner og anlæg i Wien
Museer i Østrig
Museer etableret i 1891
Karl von Hasenauer

Karl von Hasenauer (adelsnavn Carl Freiherr von Hasenauer) (20. juli 1833 i Wien – 4. januar 1894 i Wien) var en betydende østrigsk arkitekt indenfor historisme. Har er kendt for sine bedrag til flere monumentale bygningsværker på Wiener Ringstraße i nybarok stil. Hasenauer var elev af August Sicard von Sicardsburg og Eduard van der Nüll. i 1873 blev han ophøjet til friherre.

Hasenauer var chefarkitekt på verdensudstillingen i Wien 1873. Sammen med Gottfried Semper lavede han udkast til Kunsthistorisk Museum Wien og Naturhistorisk Museum Wien (1871-1891), Burgtheater (1874-1888) og Neue Burg (1881-1894, fuldført 1913). Efter brud med Semper i 1876 stod han alene for opførelsen af disse bygningsværker. Hasenauer benyttede en meget dekorativ stil, og han stræbte efter en sammensmeltning af kunstarter til et Gesamtkunstwerk uden at stille arkitekturen i forgrunden. Hasenauers bygningsværker på Ringstraße står i dag som ikoner for Wien.

Hasenauer er begravet i en æresgrav på Wiener Zentralfriedhof.

Arkitekter fra Østrig
Historicistiske arkitekter
Friherrer fra Østrig
Østrigere i 1800-tallet
Andrij Medvedjev

Andrij Olehovytj Medvedjev eller Andrej Medvedev ( ;   ; født 31. august 1974 i Kijev, Sovjetunionen) er en tidligere ukrainsk tennisspiller, der blev professionel i 1991, og stoppede karrieren i 2001. Han vandt igennem sin karriere elleve singletitler, og hans højeste placering på ATP's verdensrangliste var en 4. plads, som han opnåede i maj 1994.

Grand Slam 
Medvedevs bedste Grand Slamresultat nogensinde kom ved French Open i 1999, hvor han som useedet spillede sig helt frem til finalen, hvor modstanderen var amerikaneren Andre Agassi. Medvedev vandt de to første sæt og lignede en vinder, men måtte efterfølgende se Agassi vinde de tre sidste sæt, og dermed kampen, efter et comeback der gjorde kampen til en af de mest legendariske finaler i French Opens historie.

Kilder

Eksterne henvisninger 

Tennisspillere fra Ukraine
Morten Poulsen

Morten Poulsen (født 9. marts 1971), er en tidligere dansk fodboldspiller.

Karrieren startede i fødebyen Vorupør og i klubben Vorupør Boldklub. Han røg videre til naboklubben Sjørring BK som lilleputspiller og igen videre til Koldby-Hørdum IF som blev til Koldby-Hørdum-Hassing-Villerselv IF i Junior mesterrækken. Samme år blev han jydske mestre og topscorer i rækken. Skiftede i 1988 til AaB's ynglingehold i DM rækken. Som 1. års senior spillede han samlige kampe og samtlige minutter på Aab's Danmarkseriehold. Uden kontrakt flyttede han tilbage til hjemegnen og spillede 2 sæsoner for Nykøbing Mors IF i Danmarksserien. Inden det store karrierespring smuttede han forbi Thisted FC inden han i 1997 skiftede til Viborg FF.

De største sportslige meritter opnåede han ved at vinde pokalturneringen med Viborg FF i 2000, blive kåret til efterårets profil i SAS-ligaen i 1999 og blive udtaget til ligalandsholdet. Han havde en enkelt afstikker fra Viborg til AGF i 2002 inden han igen vendte tilbage til Viborg i 2004.

Han valgte at stoppe karrieren i 2005 i en alder af 34 år for at hellige sig civil karriere. Han blev dog overtalt til et comeback kort efter af Thisted FC's træner Peter Enevoldsen. Thisted FC var lige rykket op i 2. division og Morten Poulsen var med til at rykke op i 1. division året efter. Han stoppede dog karrieren helt i 2006.

Eksterne henvisninger 

Fodboldspillere fra Danmark
Fodboldspillere fra Thisted FC
Fodboldspillere fra Viborg FF
Fodboldspillere fra AGF
Personer fra Thy
Hvidt & Mølgaard

Hvidt & Mølgaard var en dansk arkitektvirksomhed, grundlagt 1944 af Peter Hvidt og Orla Mølgaard-Nielsen. Firmaet voksede til at blive et af landets største. I 2009 blev firmaet imidlertid delt i to selvstændige nye virksomheder: Holsøe Arkitekter og Hvidt Arkitekter.

Hvidt & Mølgaard designede bl.a. den kendte AX-stol og var arkitekt på bl.a. Lillebæltsbroen, Vejlefjordbroen, Nokias danske hovedsæde i Københavns Sydhavn, VKR Holdings hovedsæde i Hørsolm samt Zinkhuset og Amerika Hus på Amerika Plads på Østerbro i København.

Arkitektvirksomheder i Danmark
Etableret i 1944
Ophørt i 2009
Neustadt an der Aisch

Neustadt an der Aisch (eller: Neustadt a.d.Aisch) er administrationsby (Kreisstadt) og er sammen med Bad Windsheim et af de to centre i den mittelfrankiske Landkreis Neustadt an der Aisch-Bad Windsheim i den tyske delstat Bayern.

Geografi 
Neustadt ligger som navnet siger ved floden Aisch.

Nabokommuner er (med uret, fra nord):
Baudenbach, Diespeck, Emskirchen, Markt Erlbach, Dietersheim, Ipsheim, Sugenheim, Langenfeld.

Inddeling 
I ligger disse bydele, landsbyer og bebyggelser: Birkenfeld med Weiherhof, Buchberg, Diebach, Eggensee med Chausseehaus, Herrnneuses med Oberstrahlbach, Kleinerlbach, Obernesselbach, Unter- og Oberschweinach med Stöckach, Schauerheim med Hasenlohe og Virnsbergerhaag, Schellert og Unternesselbach.

Udvidelser 
Fra 1972 til 1980 blev disse landsbyer og kommuner indlemmet i byen Neustadt:
 Birkenfeld med Weiherhof (1972)
 Diebach (1969)
 Eggensee med Chausseehaus (1970)
 Herrnneuses med Oberstrahlbach (1970)
 Kleinerlbach (1978)
 Obernesselbach (1978)
 Unterschweinach og Oberschweinach med Stöckach (1969)
 Schauerheim med Hasenlohe og Virnsbergerhaag (1972)
 Schellert (1972)
 Unternesselbach (1980)

Venskabsbyer 

Neustadt/Aisch har samarbejde med følgende byer:
 Medlem af samarbejdet Neustadt in Europa, med 36 byer (pr: 06-2008) med navnet Neustadt i Tyskland, Østrig, Ungarn, Tjekkiet og Slovakiet.
 Montespertoli (Italien), siden 1992
 Hino (Japan), siden 1997
 Hluboká nad Vltavou (Frauenberg) (Tjekkiet), siden 1997
 Lipik (Kroatien), siden 1998

Eksterne henvisninger 

 Website der Stadt Neustadt an der Aisch
 Informationen für Familienforscher im GenWiki
Cobe

Cobe er et dansk arkitektfirma, som ledes og ejes af Dan Stubbergaard og beskæftiger i omegnen af 150 arkitekter, bygningskonstruktører, landskabsarkitekter og byplanlæggere.

Historie 
Cobe blev grundlagt i København af Dan Stubbergaard i 2006. I 2013 flyttede Cobe sine kontorer til Papirøen, som virksomheden i 2015 også fik til opgave at totalrenovere.

Cobe flyttede igen i 2018, efter virksomheden rundede 100 medarbejdere. Den nye og nuværende adresse er Pakhus 54 i det københavnske havnekvarter Nordhavn.

Cobe vandt i 2008 også hovedkonkurrencen for byplanlægningen af Nordhavnen, hvis masterplan indebærer en udvidelse af bydelen fra 2 til 3 millioner kvadratmeter.

Blandt Cobes øvrige projekter er Nørreport Station, The Silo, Køge Nord Station, Israels Plads, Krøyers Plads og Ragnarock.

Udvalgte færdiggjorte projekter 

 2019: Karen Blixens Plads, København
 2019: Køge Nord Station, Køge
 2019: Frederiksberg Allé Station, Frederiksberg
 2019: Designmuseum Denmark, København
 2019: Roskilde Festival Højskole, Roskilde
 2017: Krøyers Plads, København
 2017: The Silo, København
 2016: Ragnarock, Roskilde
 2015: Nørreport Station, København
 2014: Israels Plads, København
 2011: BIBLIOTEKET, København

Udvalgte udgivelser (udgivelsesår) 

 2018: The Silo, Strandberg Publishing
 2016: Our Urban Living Room, Arvinius+Orfeus Publishing

Udvalgte priser 
 2020: Archdaily Building of the Year Award
 2020 German Design Award
 2018: Civic Trust Award
 2018: RENOVER Prisen
 2018, 2017, 2016, 2014, 2011: Copenhagen Award for Architecture
 2016, 2015, 2014, 2013, 2012: Børsen Gazelle Award

Kildeangivelser

Eksterne henvisninger 
 Cobes officielle websted

Arkitektvirksomheder i Danmark
Danske virksomheder etableret i 2005
Virksomheder i København
Nykøbing Mors IF

Nykøbing Mors IF er den største fodboldklub på øen Mors. Klubben blev stiftet i 1892, hvilket gør klubben til en af Danmarks ældste. I starten stod fodbold dog ikke programmet, men blev indført få år efter klubbens grundlæggelse.

Med beliggenhed på Langelinie i Nykøbing ligger klubbens stadion placeret ud til vandet.

Kendte spillere 
Klubben har fostret flere store danske fodboldspillere gennem tiderne, heriblandt Henning Enoksen, Tommy Troelsen og Kaj Kvistgaard Poulsen, Morten Poulsen og Thomas Dalgaard.

Landsholdskampe 
Klubben har lagt græs til flere U17-landskampe, blandt andet mellem Holland og Tjekkiet, hvor Holland stillede op med Patrick Kluivert og Clarence Seedorf. Også to internationale TOTO-cup kampe har klubben med succes arrangeret.

Sidst, men ikke mindst, gæstede Michael Laudrup og Morten Olsen stadion med Oldboys-landsholdet i 1999 i forbindelse med en opvisningskamp mod Spanien. Danmark vandt kampen 2-0.

Fodboldklubber under DBU Jylland
IF
Etableret i 1892
Idrætsforeninger i Danmark
Dragonlance: Drageskygger

Dragonlance: Drageskygger (org. titel Dragonlance: Dragons of Autumn Twilight) er en animeret film, der er baseret på den første bog i serien Dragonlance, lavet på bordrollespillet Dungeons & Dragons. Drageskygger er den første historie i serien, som er skrevet af Margaret Weis og Tracy Hickman, assisterede George Strayton med at tegne filmens screenplay. Filmen er instrueret af Will Meugniot og fra filmselskabet Paramount Pictures. Den udkom på dvd 4. oktober 2008

Handling 
Verdenen Krynn er efter 300 års fred nedsunket i mørke, hvor Mørkets Dronning Takhisis og hendes hær af onde drager truer med krig og ødelæggelse. Formår den lille gruppe venner, der består af halvelver Tanis, ridder Sturm, troldmanden Raistlin og hans bror Caramon, dværgen Flint og kenderen Tasslehoff, mon at redde verden, før den går under?

Stemmer 
 Tanis Halv-elver – Michael Rosenbaum
 Raistlin Majere – Kiefer Sutherland
 Goldmoon – Lucy Lawless
 Flint Fireforge/Fewmaster Toede/Hederick – Fred Tatasciore
 Tika Waylan – Michelle Trachtenberg
 Caramon Majere – Rino Romano
 Tasslehoff Burrfoot – Jason Marsden
 Paladine/Fizban – Neil Ross
 Sturm Brightblade – Marc Worden
 Riverwind/Gilthanas/Solenes Forkynder – Phil LaMarr
 Bupu/Brinna – Jentle Phoenix
 Verminaard – David Sobolov
 Laurana – Caroline Gelabert
 Takhisis – Nika Futterman
 Skovherren – Mari Weiss
 Elistan – Ben McCain
 Porthios/Pyros/Erik – Dee Bradley Baker
 Flamestrike – Susan Silo
 Onyx – Juliette Claire

Referencer

Eksterne links 
 
 Officiel hjemmeside 
 Dragonlance hjemmeside 

Amerikanske film fra 2008
Film baseret på bøger
Film fra Paramount
Tegnefilm fra USA
Animationsfilm fra USA
Drager på film
Engelsksprogede film
De Gamles By

De Gamles By betegner et område med plejehjem og ældreboliger på Nørre Allé på Nørrebro i København. Det omkranses også af Guldbergsgade, Sjællandsgade og Møllegade.

Navnet De Gamles By blev dannet i 1919 ved sammenlægning af Almindeligt Hospitals bygninger fra 1892 og Københavns Alderdomshjem opført i 1901.

De ældste bygninger i De Gamles By stammer fra 1892, da Vilhelm Petersen opførte Almindeligt Hospital, og 1901, da Gotfred Tvede tilføjede alderdomshjemmet Salem. Senere blev anlægget udvidet af Stadsarkitektens Direktorat i 1946-60 og siden ført op til tidssvarende standarder ved en ombygning i 1992-99 ved arkitekt Mogens Werliin.

Almindelig Hospital blev derefter drevet videre i den da nedlagte Sankt Johannes Stiftelsens bygninger i Ryesgade, der senere skiftede navn først til Plejehjemmet Nørre Hospital, så til det nuværende Plejecentret Sølund.

Se også 

 De Gamles Bys Kirke

Bygninger, konstruktioner og anlæg i Københavns Kommune
Etableret i 1919
Nørrebro
Gottfried Semper

Gottfried Semper, (29. november 1803 i Hamburg – 15. maj 1879 i Rom) var en tysk arkitekt, der har opført Semperoper i Dresden.

Semper blev 1822 student i Göttingen, hvor han studerede matematik hos Carl Friedrich Gauss samt filologi og kunsthistorie hos Karl Otfried Müller. Fra 1825 studerede han arkitektur i München, men rejste i 1826 til Paris, hvor han 1827-1830 studerede hos Franz Christian Gau. Efter en studierejse til Italien og Grækenland vendte han i 1832 tilbage til Tyskland, hvor han fremsatte en teori om, at gudebillederne i det antikke Grækenland og i Rom måtte have været bemalede, og at templerne ligeledes måtte have været farvestrålende. Det gav anledning til en heftig og langvarig debat. Den senere forskning har støttet Semper i hans teori.

På Karl Friedrich Schinkels anbefaling blev Semper i 1834 ansat som professor i arkitektur ved akademiet i Dresden. Væksten i byen gav Semper mulighed for at udfolde sit talent. Han byggede først en synagoge (1838-40) og i 1841 teatret Semperoper, som harmonerer fint med den nærliggende hofkirkes barokstil.

Den 1. september 1835 giftede han sig med Bertha Thimmig. De fik seks børn.

Semper var overbevist republikaner, og sammen med sin ven Richard Wagner anførte han Majopstanden i Dresden under Revolutionerne i 1848. Efter opstanden flygtede Semper fra Dresden, som han aldrig vendte tilbage til.

De næste seks år var uden faste holdepunkter for Semper. Han havde korte ophold i flere tyske byer, flyttede til Paris, for endelig i efteråret 1850 at flytte til London. Her deltog han i udformningen af hertugen af Wellingtons kiste, men Semper fandt ingen fast beskæftigelse og skrev flere bøger.

I Schweiz ønskedes opført et polyteknisk universitet i Zürich, og Semper skulle være arkitektonisk ekspert i forbindelse med arkitektkonkurrencen. Semper forkastede dog alle forslag og endte med at tegne bygningen selv. Læreanstalten blev opført 1853 – 1864, og Semper blev ansat som professor i 1855.

I 1871 flyttede han til Wien for at deltage i opførelsen af en række monumentale bygningsværker på Ringstraße. Sammen med Karl von Hasenauer skulle han stå for opførelsen af Naturhistorisk Museum Wien og Kunsthistorisk Museum Wien, men det kom til flere og flere uoverensstemmelser mellem de to arkitekter, og i 1876 forlod Semper projektet.

Semper døde to år senere på en rejse til Italien.

Arkitekter fra Tyskland
Kunsthistorikere fra Tyskland
Historicistiske arkitekter
Personer fra Hamborg
DeviantArt

DeviantArt (tidligere skrevet som deviantART fra 2001 til 2014; ofte forkortet som dA) er en amerikansk online fællesskab tilgængeligt for hele verden, der fremviser brugerfremstillet kunst. Siden blev lanceret den 7. august 2000 af Scott Jarkoff, Matthew Stephens, Angelo Sotira og andre. DeviantArt, Inc. har hovedkvarter i Hollywood-området af Los Angeles, Californien, USA. 

Til og med juni 2014 har websiden mere end 26 millioner medlemmer, over 251 millioner uploadede værker, og modtager 105.000 uploads dagligt. Domænet deviantart.com tiltrak mindst 36 millioner besøgende årligt i 2008 ifølge en undersøgelse fra Compete.com.

Til og med november 2020 er tallet på medlemmer steget til mere end 61 millioner.

DeviantArts mål er, at give alle kunstnere et sted at kunne udstille og diskutere deres værker. Værkerne er organiserede i en overskuelig kategoristruktur, der inkluderer fotografier, digital kunst, traditionel kunst, litteratur, Flash og andet, samt en lang række guider til, hvordan man selv kan komme i gang som kunster inden for de forskellige områder. "Fella", en lille robotagtig kattefigur, er DeviantArts officielle maskot.

Referencer 

Community Sites
Uro

Uro er flertydigt:
 Uro (tilstand) – fravær af ro
 Uro (film fra 2006) – norsk film fra 2006
 Uro (film fra 1995) – dansk kortfilm fra 1995 instrueret af Uffe Bryld
 Uro (film fra 2003) – dansk kortfilm fra 2003 instrueret af Ole Bendtzen 
 Uro (film fra 2016) – dansk kortfilm fra 2016 instrueret af Jacob Tschernia
 Uro (band) – dansk hardcore punk-band
 Uro (pyntegenstand) – en slags pyntegenstand eller legetøj (også kaldet mobile)

 Uru (folk), et folk omkring Titicacasøen, der også staves Uro.
David Copperfield

David Copperfield har flere betydninger:
 David Copperfield (roman) – roman af Charles Dickens
 David Copperfield (illusionist) – amerikansk illusionist med kunstnernavn efter Dickens' roman
 David Copperfield (film fra 1911), en amerikansk stumfilm
 David Copperfield (film fra 1913), en britisk stumfilm
 David Copperfield (film fra 1922), en dansk film instrueret af A.W. Sandberg
 David Copperfield (film fra 1935) - amerikansk film, instrueret af George Cukor
 David Copperfield (film fra 1969) - britisk-amerikansk tv-film af Delbert Mann
 David Copperfield (film fra 1999) - film i to dele fra BBC, instrueret af Simon Curtis